Case ID: 1165735
Sentence 54: Birinci instansiya məhkəməsində məhkəmə iclasında şahid qismində dindirilmiş Şahid26 ifadə verərək göstərmişdir ki, “**-XF-***” dövlət qeydiyyat nişanlı “Mercedes C 180” markalı avtomobildən istifadə etməklə taksi fəaliyyəti ilə məşğul olmuş, ***-***-**-** saylı mobil nömrədən istifadə edir; xx xxx 2018-ci il tarixdə təxminən saat 13:00 radələrində bir nəfər şəxs Atatürk prospektində “Embawood” mebel mağazası yaxınlığında ona yaxınlaşmış, içərisində sənədlər olan bir ədəd mavi rəngdə sellofan paketi ona verərək, zəhmət haqqının ödənilməsi müqabilində “Avand” otelinə çatdırmağı ondan xahiş etmiş, həmin şəxs ona üzərində “Avand Otel” sözləri və (050) ***-**-** saylı mobil nömrə yazılmış vərəq vermiş və otelə çatdıqdan sonra həmin nömrəyə zəng etməsini, bağlamanın ondan götürüləcəyini demiş, bağlamanı verən adam xarici görkəminə görə 30-45 yaşlarında olan ortayaşlı, sarışın, təqribən 170 santimetr boyu olan, uzunsifət, kök bir şəxs olmuş, o, kağızda yazılmış nömrəyə zəng eləmiş və otelin dəqiq ünvanını soruşmuş, zənginə cavab verən adam ona əcnəbi olduğundan ünvanı bilmədiyini, otelin qeydiyyat bölməsində işləyən şəxsin ünvanı izah edcəyini bildirmiş, ünvanı öyrəndikdən sonra, bir neçə dəqiqədən sonra həmin otelə gələrək qeydiyyat bölməsinə yaxınlaşmış və oteldəki müştəriyə bağlama gətirdiyini demiş, otelin işçisi otelin daxili rabitəsi ilə həmin müştərinin qaldığı otağa zəng etmiş və (050) ***-**-** saylı mobil nömrənin istifadəçisi oteldə qalan şəxs - hazırda təqsirləndirilən şəxs kimi məhkəmədə iştirak edən Təqsirləndirilən şəxs2 yanına gələrək əlindəki bağlamanı ondan götürmüş, bundan sonra o, oteldən çıxmış, növbəti gün, xx xxx 2018-ci il tarixdə təxminən saat 15.00-da bir güq qabaq ona yaxınlaşıb bağlamanı verən şəxs yenə ona yaxınlaşaraq içərisində 1 ədəd qara rəngdə POS-terminal və kabel olan mavi rəngdə sellofan vermiş və “xxxxxxxxxxxxxx”a aparmaq lazım olduğunu bildirmiş, qiymət barədə razılaşdıqdan sonra yenə də üzərində (050) ***-**-** saylı mobil nömrə yazılmış kağızı ona vermiş, ünvanı dəqiqləşdirmək üçün həmin nömrəyə zəng eləmiş, zənginə rus dilində cavab verən şəxs mobil telefonunu Ruslan adlı şəxsə vermiş, sonuncu ona X59 və Cəlil Məmmədquluzadə küçələrin kəsişməsində yerləşən “xxxxxxxxxxxxxx”ın filialında olduqlarını bildirmiş, təxminən 10 dəqiqədən sonra deyilən banka çatmış, yenidən həmin nömrəyə zəng etmiş və yaxınlaşıb bağlamanı götürmələrini demiş, Təqsirləndirilən şəxs2 yenə yaxınlaşaraq bağlamanı ondan götürmüş və həmin şəxsləri bir daha görməmişdir.